Document ID: 32006R0780

32006R0780
L 137/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 780/2006 НА КОМИСИЯТА
от 24 май 2006 година
за изменение на приложение VI към Регламент (ЕИО) № 2092/91 на Съвета относно биологичното производство на земеделски продукти и неговото означаване върху земеделските продукти и храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), и по-специално член 13, второ тире от него,
като има предвид, че:
(1)
Съгласно член 5, параграф 8 от Регламент (ЕИО) № 2092/91 в раздели А и Б от приложение VI към посочения регламент се установяват ограничителни списъци на съставките и веществата, предвидени в параграф 3, букви в) и г) и параграф 5а, букви г) и д) от посочения член. Условията за употребата на тези съставки и вещества могат да бъдат специфицирани.
(2)
Освен въвеждането на правила за биологично земеделие на добитък и животински продукти в Регламент (ЕИО) № 2092/91, необходимо е да се адаптират тези списъци с оглед включването на вещества, използвани в преработката на продукти, предназначени за консумация от човека, които съдържат съставки от животински произход.
(3)
Необходимо е също така да се дефинират добавките, които могат да се използват за производството на плодови вина, различни от вината, включени в Регламент (ЕО) № 1493/1999 от 17 май 1999 г. относно общата организация на пазара на вина (2).
(4)
Следователно Регламент (ЕИО) № 2092/91 трябва да бъде съответно изменен.
(5)
Мерките, предвидени в настоящия регламент, са в съответствие със становището на Комитета, създаден по силата на член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕИО) № 2092/91 се изменя в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Прилага се от 1 декември 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 май 2006 година.

Labels: 0
17